Zahari Affandi

Zahari Affandi (lahir 17.10.1947, Kampung Baru Pahi, Kuala Krai, Kelantan) – penulis dan wartawan tersohor Malaysia.

Biografi singkat
Nama sebenarnya ialah Asari bin Ismail.  Dalam bidang penulisan, dia menggunakan nama pena Nazir Usman.

Dia mendapat pendidikan awal di Sekolah Melayu di kampungnya dan tamat Darjah Enam (1955-1960). Selepas itu dia melanjutkan pelajaran di Sekolah Menengah Sultan Yahya Petra, Kuala Krai, Kelantan (1961-1963).  Kemudian dia bekerja sendiri.  Sekitar tahun 1967, dia berpindah ke Kota Bharu, Kelantan.  Semasa di sana, dia belajar sendiri dan lulus Sijil Pelajaran Malaysia (SPM) pada tahun 1970.  Selepas itu dia berpeluang mengikuti Kursus Penulisan Kreatif selama setahun di Universiti Sains Malaysia (1978-1979). Sejak tahun 1981 hingga tahun 1983, dia berpeluang mengikuti Kursus Kewartawanan dan Book Publishing di University Boston, Amerika Syarikat Norhisham Mustafa. “Affandi selepas Keris dan Shahnon”. – “Mingguan Malaysia”, 26.03.1975.

Kegiatan sebagai wartawan
Dia mempunyai pengalaman luas dalam dunia persuratkhabaran. Pernah bekerja sebagai Penolong Pengarang Mingguan Malaysia, Ketua Pengarang Harian Nasional, managing editor akhbar Mingguan Islam dan Ketua Pengarang Watan Dia juga pernah menubuhkan Syarikat sendiri iaitu Prodescom Sdn Bhd dan kemudiannya Citra Publishing.

Kegiatan sebagai penulis
Zahari Affandi adalah antara novelis 1970-an yang sangat aktif dan pernah menerbitkan 49 buah novel. Antara novelnya yang terkenal "Bulan Merah di Tiga Kuala" (1976), "Kunang-Kunang" (1979), dan "Pelabuhan Yang Ditinggalkan" (1980). Novel-novelnya yang lain, “Diari Serorang Buta” (1977), “Titian” (1977), “Bila Langit Kian Mendung” (1979), “Keringkan Embun di Rumput Ini” (1979), “Anakku Adalah Daun-daun Kering” (1980),”Bila Padi Menjadi Lalang” (1980) “Catatan Seorang Gadis” (1980), “Pesta Bunga-Bunga dan Rama-rama” (1980), “Si Burung Hijau Pun Lalu Terbanglah” (1980), “Kekosongan” (1981), “Rinduku Adalah Kemboja” Berguguran” (1986)Jamudin Idris. “Affandi Hassan merobah konvensi sastera”. – “Berita Harian”, 18.06.1994.

Penghargaan
 Hadiah Karya Sastera - cerpen “Kaki Burung” (1971)
 Hadiah Karya Sastera - cerpen “Berangkatlah Puteri-puteriku Sayang” (1975)
 Hadiah Karya Sastera - cerpen “Kunang-Kunang” dan “Bila Bintang-bintang Gugur ke Bumi” (1976) 
 Tempat Kedua Sayembara Novel Gapena-Yayasan Sabah - novel "Bulan Merah di Tiga Kuala" (1976)
 Hadiah Sastera Perdana  -cerpen “Manisnya Rambutan Kampung” (2014)

Rujukan

Kategori:Kelahiran 1947
Kategori:Wartawan Malaysia
Kategori:Penulis Malaysia
Kategori:Orang hidup
Kategori:Orang dari Kelantan